אפרת בן צור

אפרת בן צור (נולדה ב-11 באוקטובר 1968) היא שחקנית תיאטרון, קולנוע וטלוויזיה וזמרת ישראלית. נולדה בקיבוץ עברון וגדלה בנהריה, בצעירותה שרה במקהלת בית-ספרה, למדה לנגן על פסנתר לצד לימודי ריקוד מקצועיים. בשנת 1988, השתחררה מצה"ל. בהמשך למדה משחק בבית הספר למשחק של יורם לוינשטיין ומחול באקדמיה למחול בירושלים. בשנת 1994 סיימה לימודי משחק בבית הספר למשחק ניסן נתיב, והצטרפה לצוות השחקנים של התיאטרון הקאמרי, בו שיחקה ב"ביקור הגברת הזקנה", "קפריסין" וב"הקמצן". בשנת 1995 הצטרפה לשחקני תיאטרון גשר, שחקה בין השאר בהצגה "כפר" ועל משחקה זכתה בפרס התיאטרון הישראלי כשחקנית המבטיחה של השנה. ב-1999 השתתפה בהצגה "נהר", ועל תפקידה זכתה בפרס חנה וגוטליב רוזנבלום לאומנויות הבמה. לאחר מכן שיחקה בתיאטרון גשר בהצגות "עיר - סיפורי אודיסה", "מדמואזל ג'ולי", "חלום ליל קיץ", "אופרה בגרוש", "שושה", "בשני קולות", "נישואי פיגארו", "שלוש אחיות", "יונה ונער", "הדיבוק" ו"אליס". ב-2012 זכתה בן צור ב"פרס ליצירה בתחום הציונות" (בשנה הראשונה בה הוא מחולק) על תפקידה בהצגה "יונה ונער". ב-2016 החלה לשחק בתפקיד אורה בהצגה "אשה בורחת מבשורה", בבימויו של חנן שניר, על פי ספרו של דויד גרוסמן, עליו זכתה בפרס שחקנית השנה בטקס פרס התיאטרון לשנת 2016. ב-2017 החלה לשחק לצדו של איתי טיראן בתפקיד מריאן בהצגה "תמונות מחיי הנישואין" מאת אינגמר ברגמן, בבימויו של גלעד קמחי. בשנת 2018 איתי טיראן עזב את התיאטרון הקאמרי ומי שהחליפו בתפקיד יוהאן בהצגה היה דרור קרן, ששיחק לצד בן צור ב"אשה בורחת מבשורה". ב-2019 משחקת בהצגות "האם" ו"אוריסטיאה" בתיאטרון גשר. בהצגה "האם" ביצעה גם את העריכה המוזיקלית. ב-2021 החלה לשחק בהצגה "הכלה וצייד הפרפרים" בתיאטרון גשר בתפקיד הכלה מי. ב-1999-1998 גילמה את תמר לוי בסדרת הטלוויזיה "20 פלוס", סדרת ההמשך של "עניין של זמן". בשנת 2000 גילמה את מלכה בעונה הראשונה של סדרת הטלוויזיה "הבורגנים" בערוץ השני לצד קרן מור ודב נבון. בשנת 2001 שיחקה בסרט הקולנוע "אודות המוניטין" לצד אסי דיין. באותה שנה גילמה מדריכת טיולים בסרטו של ארי פולמן "Made in Israel", ועל משחקה בסרט זה הייתה מועמדת לפרס אופיר. בשנים 2009-2006 גילמה את גליה ברגר בסדרת הטלוויזיה "פרשת השבוע" לצד דני גבע, רונית אלקבץ ויובל סגל. ב-2009 גילמה את לאה קפקא בסדרת המתח של HOT3 "תמרות עשן" לצד שי אביבי, צחי גראד ויורם טולדנו. ב-2018 גילמה את אווה בסרטו של חיים טבקמן "אווה", לצדו של אבי קושניר, ואת רונה בסדרת הטלוויזיה "המנצח". ב-2021 משחקת את זהבה בסדרת הטלוויזיה "החנות שיש בה הכל", באותה השנה שיחקה בעונה השנייה של הסדרה מלכות, המשודרת ב-HOT. ב-1997 שרה את השיר "שמתי לי פודרה" יחד עם בן-זוגה באותה תקופה, אביתר בנאי. לאחר הפרידה מבנאי הוא כתב עליה את השיר "תיאטרון רוסי", שהופיע אף הוא באלבום הבכורה שלו. השתתפה באלבומים מוזיקליים שונים, ביניהם באלבומו של אסף אמדורסקי "מנועים שקטים" בשנת 1999, ובאלבומו של ערן צור "תכלית בתחתית" בשנת 2000. במאי 2001 הוציאה את אלבומה הראשון, "צוללת" (בהפקת נענע דיסק), שאת רובו כתבה והלחינה לבדה, בין השירים הבולטים מהאלבום "צוללת", "איש רע" ו"אני אחכה". בנאי, אשר השתתף בעיבוד, בנגינה ובהפקה באלבום, הלחין והשתתף במספר שירים (כמו "גם הים נסוג" של יונה וולך), וגם האמנים ברי סחרוף, שלומי שבן ואסף אמדורסקי השתתפו בנגינה במספר שירים. באותה שנה שרה את שיר הנושא של "Made in Israel" "קח אותי" שהפיק ברי סחרוף. בשנת 2003 השתתפה באלבומו של דן תורן "מבריח מכס", באלבומו של שלמה גרוניך "בדרך אל האור" וביצעה את "הילדה שרה לנחל" באלבום "שרות לאה גולדברג" לצד רונה קינן ואתי אנקרי. בשנת 2004 השתתפה באלבום "סימנים", לצד אלון אולארצ'יק ויוני רכטר, כששרה את "מחוץ לארון". בשנת 2006 יצא אלבומה השני של בן צור, "אפרת בן צור". מהאלבום יצאו שלושה סינגלים: "אבוא אליך" ב-2005 ו"כל יום" ו"שטה" ב-2006. בשנת 2008 השתתפה בן צור בפרויקט המוזיקלי לכבוד שנת ה-60 למדינת ישראל "עבודה עברית". בפרויקט זה חידשה את שירו של צביקה פיק משנת 1972 "שני תפוחים". במרץ 2012 הוציאה בן צור את אלבומה השלישי, "Robin". האלבום כולל תשעה שירים שכתבה המשוררת האמריקאית אמילי דיקנסון והלחינה בן צור, שגם הפיקה את האלבום עם עומר הרשמן. במרץ 2013 הקליטה עם להקת רוקפור את השיר Two Miles. באותה שנה שרה בסרטה של וידי בילו "סוף עידן התמימות" את השיר "סתיו" של שמשון חלפי ומשה וילנסקי. במרץ 2014 השתתפה בפרויקט מבית עבודה עברית, "שרות חוה אלברשטיין", וביצעה חידוש לשיר "הלילה הוא שירים". במאי 2019 הוציאה את אלבומה הרביעי, ״עיר מרוחקת״, במסגרתו הלחינה שירי משוררות כדליה רביקוביץ' ולאה גולדברג. את האלבום הפיק עומר הרשמן וליציאתו קדמו הסינגלים ״על דרך הטבע״, ״עיר מרוחקת״ ו״היה זה שקט״. בתחילת 2020 הועלתה בתיאטרון הקאמרי הצגת הבכורה של המחזה של חנוך לוין, "מתאבל ללא קץ", שבן צור הפיקה יחד עם עומר הרשמן את המוזיקה שלה. היא גם כתבה ושרה את המוזיקה המקורית בהצגה. בן צור רווקה ואם לבת, אנה, מקשריה עם השחקן אורי הוכמן. מתגוררת בתל אביב. אפרת בן צור ויחזקאל לזרוב, בהצגה "בשני קולות", תיאטרון גשר, 2004 אפרת בן-צור ומיקי לאון, בהצגה "הנסיכה איבון", גשר, 2010 אפרת בן צור ולאוניד קנייבסקי בהצגה "עיר - סיפורי אודסה", גשר, 1996 אפרת בן צור, ישראל דמידוב ואמנון וולף בהצגה "כפר", גשר אפרת בן צור וישראל דמידוב בהצגה "שונאים - סיפור אהבה", גשר, 2008 אפרת בן צור מתארחת ברדיו הר הצופים (אוגוסט 2007) צוללת (2001) אפרת בן צור (2006) Robin ‏ (2012) עיר מרוחקת (2019) אפרת בן צור, ברשת החברתית פייסבוק אפרת בן צור, במיזם "אישים" לתיעוד היצירה הישראלית אפרת בן צור, במסד הנתונים הקולנועיים IMDb (באנגלית) אפרת בן צור, באתר "אידיבי", מאגר הידע העברי לקולנוע ישראלי ועולמי אפרת בן צור, באתר ספר הקולנוע הישראלי אפרת בן צור, באתר שירונט אפרת בן צור, באתר MusicBrainz (באנגלית) אפרת בן צור, באתר Discogs (באנגלית) אפרת בן צור, באתר Songkick (באנגלית) אפרת בן צור, באתר Tab4u אפרת בן צור, באתר סטריאו ומונו אפרת בן צור, דף שער בספרייה הלאומית אפרת בן צור, באתר בנדקמפ אפרת בן צור, באתר MOOMA (בארכיון האינטרנט) אפרת בן צור, בארכיון הבימה אפרת בן צור באתר תיאטרון גשר. אפרת בן צור, באתר "הבמה" בועז כהן, אפרת בן צור שוטרת חרש, באתר nrg‏, 2 בינואר 2009 ליה פן, עכבר העיר אונליין, אפרת בן צור שרה אמילי דיקינסון, באתר הארץ, 11 בנובמבר 2010 עינב שיף‏, הבורגנית: ריאיון עם אפרת בן צור, באתר וואלה, 11 בנובמבר 2010 לירון סיני, "סיטואציות קיצוניות זה כיף לא נורמלי", באתר ynet, 25 באפריל 2011 קובי מידן, ‏"אנשים בלילה" עם אפרת בן צור, באתר iCast‏, 14 בדצמבר 2011 איילת שני, ילדת חוץ, באתר הארץ, 17 בפברואר 2012 טל גורדון, ריאיון: מקום בחלל שנקרא אפרת בן-צור, באתר הבמה, 9 באפריל 2012 גיא בניוביץ', שירת נשים, באתר כלכליסט, 10 באפריל 2012 עמיחי חסון, לזעוק דרך טקסט של מישהו אחר: ריאיון עם אפרת בן צור, מקור ראשון, מוסף "שבת", 17 במאי 2012, 17 במאי 2012 שחר גולן סריג, אש על הפנים: איך הגיעה אפרת בן צור לעבוד עם טקסטים של אמילי דיקנסון?, באתר nrg‏, 22 במאי 2012 רועי בהריר, תחנות רוח: תחנות התרבות של אפרת בן צור, באתר nrg‏, 9 ביוני 2012 יוני בינרט, אפרת בן צור בדרך לסיבוב הופעות בחו"ל. ראיון, באתר Xnet‏, 8 באוקטובר 2012 יונתן גת, אפרת בן צור: שלומי שבן נמצא אצלי בנשמה, באתר ynet, 28 באפריל 2013 דניאל שירין, אפרת בן צור לא עובדת בשביל אף אחד, באתר nrg‏, 15 בינואר 2014 עלמא אליוט הופמן, עכבר העיר אונליין, אפרת בן צור: "מפחיד אותי להיות מצחיקה", באתר הארץ, 31 במרץ 2017 מיכל רשף‏, "כששמעתי את 'תיאטרון רוסי' לראשונה, שאלתי 'למה אביתר מקלל אותי?'", באתר וואלה, 2 באפריל 2017 ניר סלונים, ‏אפרת בן צור: "התפקידים שלי דומים למוזיקה שלי והפוך", באתר ‏מאקו‏, 9 בינואר 2018 ליאת רון, ‏"גדלתי. אני בת 50. יש בי את החלקים המחוספסים יותר, העמוקים והנמוכים", באתר גלובס, 2 במרץ 2019 בן שלו, מה מושך את אפרת בן צור שוב ושוב לאובדן ולקטסטרופה?, באתר הארץ, 14 במרץ 2019 תימורה לסינגר, ‏"למרות המלנכוליות, האלבום הרביעי של אפרת בן צור נוצק בתאוות חיים", באתר גלובס, 13 ביולי 2019 ניצן פינקו, כשהרוח צועק: אפרת בן צור מסעירה את הדימיון, באתר כלכליסט, 14 ביולי 2019 דודי פטימר, ‏"ההיכרות העמוקה שלנו מייצרת שחרור והנאה", באתר מעריב אונליין, 21 באפריל 2021 נדב מנוחין‏, אזעקת אמת, באתר וואלה, 7 ביוני 2021 דפנה לוי, ראיון אישי עם אפרת בן צור בפודקאסט ״על החיים ועל המוות״, 24 במארס 2023 הזוכים בפרס ליצירה בתחום הציונות, באתר "הבמה", 30 באפריל 2012 יאיר אשכנזי, "אשה בורחת מבשורה" אל הבמה: לזעוק "די!" מול המציאות, באתר הארץ, 13 במרץ 2016 האזינו: אפרת גוש ואפרת בן צור עושות חוה אלברשטיין, באתר וואלה, 6 בינואר 2014